KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. augusztus 29.-i rendkívüli ülésére)


TÁRGY: A KISKŐRÖS, 2629 HRSZ-ON NYILVÁNTARTOTT, TERMÉSZETBEN CSÁNYI UTCÁBAN LÉVŐ INGATLAN TULAJDONJOG ÁTRUHÁZÁSA ADÁSVÉTEL ÚTJÁN

Dr. Csóti Imre és Dr. Csóti Imréné (a továbbiakban: Kérelmezők) kérelmet nyújtottak be Kiskőrös Város Önkormányzatához, az Önkormányzat forgalomképes üzleti vagyonát képező Kiskőrös 2629 hrsz-on nyilvántartott 261 m2 alapterületű, kivett beépítetlen terület megnevezésű, természetben a Csányi utcában lévő ingatlan megvásárlása érdekében.
Az ingatlan területének méretére – 261 m2 -, valamint útszélesítés céljára történő kiszabályozásra tekintettel, a terület önállóan nem beépíthető. Az önkormányzati ingatlan a Kérelmezők tulajdonában lévő 2630 hrsz-ú ingatlannal telekkiegészítésként kerülne összevonásra. A térképkivonat az előterjesztés mellékletét képezi.

Az ingatlanforgalmi szakértő az ingatlan vételárát nettó 5.000.000,-Ft összegben határozta meg.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet 12. § (4) bekezdés b) pontja alapján a nettó 10.000.000,-Ft egyedi értéket el nem érő vagyont értékesíteni versenytárgyalás kiírása nélkül, az Nvtv.-ben foglaltak figyelembevételével lehet. Az értékesítésre kijelölésről a Polgármester dönt. A tulajdonjog átruházás szerződésben foglalt feltételeinek elfogadásáról a Képviselő-testület dönt.

A nemzeti vagyonról szóló 2011. évi CXCVI. törvény értelmében a Magyar Államot elővásárlási jog illeti meg, erre tekintettel az ajánlattevő vevővel megkötendő adásvételi szerződés akkor lép hatályba, amennyiben a Magyar Állam képviseletében eljáró MNV Zrt. lemond az elővásárlási jogról.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. augusztus 25.	
	Domonyi László sk.
	polgármester


HATÁROZAT-TERVEZET

A Képviselő-testület
1. hozzájárul Kiskőrös Város Önkormányzata forgalomképes üzleti vagyonát képező Kiskőrös belterület 2629 hrsz-on nyilvántartott 261 m2 alapterületű, kivett lakóház, udvar megnevezésű, természetben Csányi utcában lévő ingatlan tulajdonjogának, határozat-tervezet mellékletét képező adásvételi szerződésben foglalt feltételekkel történő átruházásához nettó 5.000.000,-Ft összegben, Dr. Csóti Imre és Dr. Csóti Imréné részére.
2. felhatalmazza a polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal


